MINT ลบ 4% กังวลเศรษฐกิจ “ยุโรป” ถดถอยกดดันรายได้ หลัง “รัสเซีย” หยุดส่งก๊าซ
MINT ร่วง 4% วิตกข่าว“รัสเซีย” หยุดส่งก๊าซผ่านท่อนอร์ดสตรีม 1 ไม่มีกำหนด ฉุดเศรษฐกิจ “ยุโรป” เข้าสู่ภาวะถดถอยและอาจจะกระทบกับรายได้
MINT ร่วง 4% วิตกข่าว“รัสเซีย” หยุดส่งก๊าซผ่านท่อนอร์ดสตรีม 1 ไม่มีกำหนด ฉุดเศรษฐกิจ “ยุโรป” เข้าสู่ภาวะถดถอยและอาจจะกระทบกับรายได้
5 ก.ย. 2565

ผู้สื่อข่าวรายงานว่า วันนี้ (5 ก.ย.65) ราคาหุ้น บริษัท ไมเนอร์ อินเตอร์เนชั่นแนล จำกัด (มหาชน) หรือ MINT ณ เวลา 15:33 น. อยู่ที่ระดับ 31 บาท ลบ 1.25 บาท หรือ 3.88% สูงสุดที่ระดับ 32 บาท ต่ำสุดที่ระดับ 30.50 บาท ด้วยมูลค่าการซื้อขาย 927.85 ล้านบาท

ด้าน นายวทัญ จิตต์สมนึก ผู้อำนวยการฝ่ายวิเคราะห์กลยุทธ์ บล.พาย (PI) กล่าวว่า ราคาหุ้น MINT ปรับตัวลงมา คาดเป็นผลมาจากความกังวลต่อเศรษฐกิจในยุโรปถดถอย หลังรัสเซียประกาศหยุดส่งก๊าซธรรมชาติผ่านท่อนอร์ดสตรีม 1 ไม่มีกำหนด ซึ่ง MINT มีรายได้ส่วนใหญ่มาจากยุโรป ส่งผลให้มีแรงเทขายหุ้นออกมาค่อนข้างมากเพื่อลดความเสี่ยง
ขณะที่ บล.ดาโอ ระบุในบทวิเคราะห์ก่อนหน้านี้ว่า ยังคงคำแนะนำ “ซื้อ” ราคาเป้าหมายปี 65 ที่ 40 บาท โดยประมาณการกำไรสุทธิในปี 65 อยู่ที่ 932 ล้านบาท ฟื้นตัวดีจากปี 64 ที่ขาดทุนสุทธิ 1.4 หมื่นล้านบาท ขณะที่คาดกำไรในไตรมาส 3/65 จะยังฟื้นตัวจากปีก่อนได้ต่อเนื่องจากการฟื้นตัวที่ไทยและการเติบโตต่อเนื่องที่ยุโรป